EkBass/fiwiki-20250220-pages-articles huggingface dataset:
Medellínin kartelli

Medellínin kartelli oli huumekauppiaiden ja salakuljettajien organisaatio, joka toimi 1970- ja 1980-luvulla Boliviassa, Kolumbiassa, Hondurasissa, Perussa ja Yhdysvalloissa sekä Kanadassa ja Euroopassa. Se oli peräisin Medellínin kaupungista Kolumbiasta. Kartellin perustivat ja sen toimintaa pyörittivät Ochoan veljekset Jorge Luis, Juan David, ja Fabio, yhdessä Pablo Escobarin ja José Gonzalo Rodríguez Gachanin kanssa. Vuoteen 1993 mennessä Kolumbian hallitus yhteistyössä Calin kartellin, oikeiston puolisotilaallisten ryhmien ja Yhdysvaltain hallituksen kanssa onnistui lakkauttamaan Medellínin kartellin toiminnan vangitsemalla tai tappamalla sen jäseniä. Escobar ammuttiin ja Carlos Lehder Rivas sai elinkautisen vankeustuomion Yhdysvalloissa. Ochoan veljekset antautuivat ja tekivät Kolumbian hallituksen kanssa sopimuksen johon sisältyi rajattu vankeustuomio. Toimintansa huipulla Medellínin kartelli salakuljetti tonneittain kokaiinia ympäri maailman joka viikko, tuotti vähintään kahdeksan miljardia Yhdysvaltain dollaria vuodessa, ja hallitsi 80 prosenttia maailman kokaiinin markkinoista. == Katso myös == * Kolumbian huumekartellit == Lähteet == Luokka:Kolumbian historia Luokka:Järjestäytynyt rikollisuus Luokka:Kolumbialaiset huumekauppiaat
Haas

Haas voi tarkoittaa seuraavia: == Henkilöitä == * Anja Haas (s. 1971), itävaltalainen alppihiihtäjä * Carl Haas (1929–2016), yhdysvaltalainen moottoriurheiluvaikuttaja * Charlie Haas (s. 1972), yhdysvaltalainen showpainija * Christl Haas (1943–2001), itävaltalainen alppihiihtäjä ja olympiavoittaja * Eleriin Haas (s. 1992), virolainen korkeushyppääjä * Ernst Haas (1921–1986), itävaltalainen lehtivalokuvaaja ja värivalokuvauksen uranuurtaja * Gaëtan Haas (s. 1992), sveitsiläinen jääkiekkoilija * Gene Haas (s. 1952), yhdysvaltalainen liikemies ja kilpa-autoilun taustavaikuttaja * Georg Friedrich Haas (s. 1953), itävaltalainen säveltäjä * José de Haas (1877–1956), alankomaalainen katolinen piispa * Josef Haas (1937–2024), sveitsiläinen maastohiihtäjä ja olympiamitalisti * Július Haas (s. 1948), slovakialainen jääkiekkoilija * Karl Haas (1913–2005), saksalais- yhdysvaltalainen musiikintutkija ja pianisti * Karl-Friedrich Haas (1931–2021), saksalainen pikajuoksija ja olympiamitalisti * Lukas Haas (s. 1976), yhdysvaltalainen näyttelijä * Mario Haas (s. 1974), itävaltalainen jalkapalloilija * Monique Haas (1909–1987), ranskalainen pianisti * Pavel Haas (1899–1944), tšekkiläis-juutalainen säveltäjä * Radek Haas (s. 2000), tšekkiläinen jääkiekkomaalivahti * Renate Reimann-Haas (s. 1951), saksalainen miljardööri * Shira Haas (s. 1995), israelilainen näyttelijä * Tommy Haas (s. 1978), saksalais-yhdysvaltalainen tennispelaaja * Troy de Haas (s. 1979), australialainen suunnistaja * Wander Johannes de Haas (1878–1960), alankomaalainen fyysikko ja matemaatikko * Werner Haas (1927–1956), saksalainen ratamoottoripyöräilijä * Wolf Haas (s. 1960), itävaltalainen kirjailija * Wolfgang Haas (s. 1948), liechtensteinilainen roomalaiskatolinen arkkipiispa == Muita merkityksiä == * Haas F1 Team, Haas Formula, Haas Racing Developments, vuonna 2016 perustettu yhdysvaltalainen Formula 1 -talli * Haas VF-16, Haas F1 Teamin käyttämä auto * Newman/Haas Racing, vuosina 1982–2011 toiminut yhdysvaltalainen moottoriurheilutalli Luokka:Luettelot henkilöistä sukunimen mukaan
Virgilio Barco Vargas

Virgilio Barco Vargas (17. syyskuuta 1921 – 20. toukokuuta 1997) oli kolumbialainen poliitikko, joka toimi maansa presidenttinä vuodesta 1986 vuoteen 1990. == Varhainen elämä == Barco syntyi Cúcutassa, Norte de Santanderin departementissa. Hän aloitti opintonsa Kolumbian yliopistossa ja jatkoi niitä Yhdysvalloissa Massachusetts Institute of Technologyssa, josta hän valmistui vuonna 1943. Hän tuli politiikkaan vuonna 1943 kaupunginvaltuuston jäsenenä. Barco valittiin kongressin alahuoneeseen, mutta hän lähti maanpakoon 1940-luvun lopulla välttääkseen poliittista väkivaltaa. Hän asui Yhdysvalloissa, missä syntyi myös hänen tyttärensä, Carolina Barco Isakson, josta myös tuli myöhemmin poliitikko. == Poliittinen ura == Barco palasi Kolumbiaan vuonna 1954 osallistuakseen rauhanprosessiin, jonka tuloksena liberaalit ja konservatiivit muodostivat Kansallisen rintaman, joka kesti kaksi vuosikymmentä. Hän pääsi kongressin ylähuoneeseen vuonna 1958, mutta lähti suurlähettilääksi Britanniaan vuonna 1961 ja palasi Kolumbiaan vuonna 1962. Hän palveli toista kauttaan senaatissa vuoteen 1966, kun hänet valittiin pormestariksi Kolumbian pääkaupungissa Bogotássa. Hän toimi tässä tehtävässä, kunnes 1969, kun hän tuli Maailmanpankin johtajaksi vuoteen 1974 asti. Sitten hän toimi suurlähettiläänä Yhdysvalloissa vuodesta 1977 vuoteen 1980 asti. == Presidenttikausi == Barco valittiin Kolumbian presidentiksi 58 prosentilla äänistä vuonna 1986. Vaalivoitto oli Kolumbian historian suurin. Hän tuki köyhyyden vastaisia ohjelmia, uudisti vuoropuhelua vasemmistosissien kanssa ja taisteli huumekauppiaita vastaan. Tämän takia hänestä tuli suosittu kansainvälisessä yhteisössä ja aluksi myös kotimaassaan. Vuonna 1989 75% kansasta kannatti häntä. Myöhemmin hän menetti suosiotaan Kolumbiassa, koska huumekauppiaiden väkivalta lisääntyi, kun hän alkoi toimia heitä vastaan. Hänen talouspolitiikkansa huononsi maan tilannetta aluksi. Kahden vuoden kuluttua valinnastaan Barco käynnisti ohjelman, joka avaisi Kolumbian markkinat maailmalle. Barcoa ei valittu toiselle kaudelle. == Presidenttikauden jälkeen == Presidenttikautensa päätyttyä vuonna 1990 Barco toimi jälleen suurlähettiläänä Britanniassa vuoteen 1992 asti. Barcolta löydettiin syöpä, ja hän kuoli 20. toukokuuta 1997 Bogotássa 75-vuotiaana. == Lähteet == == Aiheesta muualla == * Virgilio Barco CIDOB Luokka:Vuonna 1921 syntyneet Luokka:Vuonna 1997 kuolleet Luokka:Kolumbialaiset poliitikot Luokka:Kolumbian presidentit
Calin kartelli

Calin kartelli oli huumekartelli joka toimi Kolumbian eteläosissa Calin kaupungin ympäristössä. Sen perustivat Rodríguez Orejuelan veljekset, Gilberto ja Miguel, ja José Santacruz Londoño, joka tunnetaan myös nimellä "Chepe". He irrottautuivat omaksi ryhmäkseen Pablo Escobarin Medellínin kartellista 1980-luvun lopulla, kun heihin liittyi Hélmer Herrera, joka tunnetaan myös nimellä "Pacho". Calin kartellin menestys ja kartellien välinen kilpailu vaikutti Medellínin kartellin tuhoon 1990-luvulla. Calin kartellin toimintatavat olivat vähemmän näyttäviä kuin Medellíninin kollegoilla, ja he pyrkivät sijoittamaan huumekaupalla saadut voitot laillisiin yrityksiin. Calin kartelli hyökkäsi etenkin Escobaria vastaa. Se teki yhteistyötä Kolumbian ja Yhdysvaltojen viranomaisten kanssa ja perusti omat erikoisjoukot nimeltä PEPES (People Against Pablo Escobar), joiden tehtävänä oli tuhota Escobar. Kartellilla oli yhteyksiä brittiläisiin palkkasotureihin, liittolaisia eri maissa, lukemattomia vakoojia ja ilmiantajia hallituksen joukoissa, ja sen laaja tiedustelu- ja valvontaverkosto kattoi koko Calin kaupungin. Kartellia verrattiin venäjän KGB:hen ja yhdysvaltalainen DEA kutsui sitä nimellä "historian tehokkain rikollisjärjestö", myöhemmin lempinimellä "Cali-KGB". Toimintansa huipulla Calin kartellin on sanottu hallinneen 90 prosenttia maailman kokaiinin markkinoista ja olleen suoraan vastuussa kokaiinin markkinoiden kasvusta Euroopassa, 1990-luvun puolivälissä kartelli oli miljardien dollarien yritys. Vuonna 2014 Yhdysvaltojen hallitus ilmoitti että Calin kartelli oli lopulta tuhottu kokonaan. Gilberto ja Miguel Rodríguez Orejuela oli tuomittu kymmeniksi vuosiksi vankeuteen. Oikeudenkäynnin yhteydessä he luovuttivat Kolumbian hallitukselle 2,1 miljardilla dollarilla huumekaupalla saatua omaisuutta eri puolilla maailmaa. == Katso myös == * Kolumbian huumekartellit * Medellínin kartelli * Meksikon huumesota == Lähteet == Luokka:Kolumbian historia Luokka:Järjestäytynyt rikollisuus Luokka:Huumekauppa
Heinrich Suso

Heinrich (von) Suso, myös: Heinrich Seuse tai Heinrich von Berg (21. maaliskuuta 1295 tai 1297 Konstanz tai Überlingen – 25. tammikuuta 1366 Ulm) oli saksalainen dominikaanimunkki ja mystikko. Hän kokosi teokseensa Exemplar kansankielisiä kirjoituksiaan. Teos on säilynyt useina käsikirjoituskopioina. Alkusanoissa hän perustelee teoksen julkaisemista sillä, että hänen kirjoituksistaan on levinnyt virheellisiä kopioita. Suso mainitsee kirjansa esipuheessa kuvaavana esimerkkinä virheellisistä kirjoituksista tekstin ”Pieni kirja ikuisesta viisaudesta” (Büchlein der Ewigen Weisheit). Toinen merkittävä teksti on hänen elämäkertansa, autohagiografiaksi luonnehdittu ”Leben Seuse”, jota hän sanoo hengellinen tyttärensä Elshbeth Stagelin kirjoittamaksi, mutta jota yleisesti pidetään hänen omana kirjoituksenaan. Hän kertoo luetuttaneensa kirjansa mestari Bartholomeuksella, joka ehti kuolla ennen teoksen valmistumista, mikä huolestutti Susoa. Hän sai kuitenkin näyssä mestari Bartholomeuksen hyväksynnän lopulliselle tekstille. Suso joutui syytetyksi kerettiläisyydestä luultavasti vuonna 1330 Maastrichtissa dominikaanien tuomioistuimessa, ja hänet pidätettiin opettajanvirastaan, mutta myöhemmin kirjoitukset todettiin puhdasoppisiksi. Suson opettaja oli Mestari Eckhart, joka myös oli joutunut kerettiläisyyssyytösten kohteeksi. Mestari Eckhart puolusti Susoa, kun tätä syytettiin simonismista. Suso oli nimittäin vanhempiensa lahjoituksen ansiosta päässyt dominikaaniluostariin 13-vuotiaana, kun se yleensä tapahtui 15-vuotiaana. == Teokset == * Exemplar (keskiyläsaksaa) **”Das Buch von dem Diener” eli ”Leben Seuse”, elämäkerta, mahd. autohagiografia **”Das Büchlein der Ewigen Weisheit” (Pieni kirjanen ikuisesta viisaudesta) **”Das Büchlein der Wahrheit” (Pieni kirjanen totuudesta), kirjoituksista teologisin **”Das Briefbüchlein” * Latinankielinen **Horologium Sapientiae, muunnelma hänen alun perin kansankielellä kirjoittamastaan teoksesta Pieni kirjanen ikuisesta viisaudesta. == Lähteet == == Kirjallisuutta == * Meri Heinonen, Pyhä maskuliinisuus: Heinrich Seuse ja taivaallinen ritarius. Julkaisussa Tanssiva mies, pakinoiva nainen: sukupuolten historiaa s. 19–45 Turun historiallinen yhdistys, 2001 ISBN 951-95102-4-9 == Aiheesta muualla == * Digitalisoituja tekstejä Luokka:Dominikaanit Luokka:Kristilliset mystikot Luokka:Saksalaiset kirjailijat Luokka:1200-luvulla syntyneet Luokka:Vuonna 1366 kuolleet
Henry Knox

Henry Knox () oli Yhdysvaltain sotaministeri (1785–1794) ja George Washingtonin seuraaja siirtokuntien armeijan ylipäällikkönä (1783–1784). Knox omisti ja pyöritti kirjakauppaa Bostonissa, ja kun Yhdysvaltain vapaussota syttyi vuonna 1775, hän ystävystyi kenraali George Washingtonin kanssa ja pääsi nopeasti siirtokuntien armeijan tykistöupseeriksi. Tykistöupseeri Knox oli mukana useimmissa vapaussodan merkittävimmissä tapahtumissa. Hänestä tuli armeijan nuorin kenraali 22. maaliskuuta 1782. Yhdysvaltain perustuslain hyväksymisen jälkeen Knoxista tuli virallisesti Yhdysvaltain sotaministeri. Vuonna 1795 hän vetäytyi eläkkeelle Thomastoniin, Massachusettsiin (Thomaston sijaitsee nykyisin Mainen osavaltiossa), jossa kuoli yllättäen vatsakalvontulehdukseen vuonna 1806. == Lähteet == == Aiheesta muualla == Luokka:Yhdysvaltain sotaministerit Luokka:Yhdysvaltalaiset kenraalit Luokka:Vuonna 1750 syntyneet Luokka:Vuonna 1806 kuolleet
Pinner-reaktio

Pinner-reaktio on kemiallinen reaktio, jossa nitriili reagoi alkoholin kanssa happamissa olosuhteissa muodostaen iminoestereitä eli alkyyli-imidaatteja. Reaktion raportoi ensimmäisen kerran Adolf Pinner vuonna 1877 ja reaktio on nimetty hänen mukaansa. Pinner-reaktion hyödyllisyys on siinä, että muodostuvasta iminoesteristä voidaan syntetisoida muita yhdisteitä. ==Reagenssit ja mekanismi== Pinner-reaktio tapahtuu lähes kaikille nitriileille ja kaikille alkoholeille. Happona käytetään tyypillisimmin kuivaa vetykloridikaasua. Pinner-reaktion reaktiomekanismin ensimmäisessä vaiheessa vetykloridi protonoi nitriilin typpiatomin jolloin muodostuu nitriliumioni. Nukleofiilinen alkoholi reagoi nitriliumionin elektrofiilisen hiiliatomin kanssa additioreaktiolla. Viimeisessä vaiheessa tapahtuu molekyylinsisäisiä protoninsiirtoja ja muodostuu iminoesterin vetykloridisuola. Eräissä lähteissa nitriliumionin esitetään tautomerisoituvan iminiumioniksi, joka reagoi vetykloridin kanssa iminohalidiksi. Tästä iminohalidista muodostuu eliminaation jälkeen reaktiivinen karbokationijohdannainen, joka reagoi alkoholin kanssa iminoesteriksi. : Mikäli reaktiossa alkoholia on ylimäärin, reagoi iminoesteri alkoholien kanssa ortoesteriksi. Ammoniakin tai amiinien lisääminen johtaa amidiinin muodostumiseen. Jos reaktiossa käytetään kuivan vetykloridin sijaan vetykloridin vesiliuosta muodostuu lopputuotteiksi estereitä. : ==Lähteet== Luokka:Orgaaniset reaktiot
Sambian jalkapallomaajoukkueen lento-onnettomuus

Sambian jalkapallomaajoukkue oli 27. huhtikuuta 1993 matkalla jalkapallon vuoden 1994 MM-kilpailujen karsintaotteluun Senegaliin, kun toisen välitankkauksen jälkeen, muutama minuutti Librevillestä lähdön jälkeen, yksi moottoreista syttyi tuleen ja kone syöksyi Atlantin valtamereen Gabonin rannikon edustalla. Kaikki koneessa olleet 25 Sambian jalkapallomaajoukkueen jäsentä ja viisi miehistön jäsentä menehtyivät onnettomuudessa. Virallinen turman onnettomuustutkintaraportti julkaistiin marraskuussa 2003. Turman aiheutti mekaaninen vika koneen vasemmassa moottorissa. Lentäjä, joka oli väsynyt lennettyään samana päivänä jo Mauritiukselta Sambiaan, sammutti vahingossa väärän moottorin, ja kone syöksyi mereen puolen kilometrin päässä rannikosta. Vuoden 1993 maajoukkueesta jäi henkiin vain sen suurin tähti Kalusha Bwalya, jonka oli tarkoitus lentää Senegaliin eri kautta. ==Lähteet== Luokka:Lento-onnettomuudet Gabonissa Luokka:Vuoden 1993 lento-onnettomuudet
Liman katsomomellakka

Liman katsomomellakka sattui 24. toukokuuta 1964 pelatussa jalkapallon vuoden 1964 olympialaisten karsintaottelussa, jossa vastakkain olivat Perun ja Argentiinan joukkueet. Tapahtuma on jalkapallohistorian pahin katsomo- onnettomuus, koska 328 ihmistä menehtyi katsomomellakassa ja sitä seuranneessa paniikissa. Tapahtumat saivat alkunsa kuusi minuuttia ennen ottelun loppumista, kun Argentiina johti ottelua 0-1. Peru teki tasoittavan maalin, mutta ottelun erotuomari näki tilanteessa virheen eikä maalia hyväksytty. Päätös raivostutti perulaiskannattajat, jotka ryntäsivät kentälle. Poliisi ampui kyynelkaasua estääkseen väkijoukkoa pääsemästä kentälle. Tämä aiheutti paniikkia ja joukkopaon katsomosta kun ihmiset yrittivät välttää kaasua. Ihmiset ryntäsivät pois stadionilta, mutta ovet olivat ottelun aikana suljettuja. Väkijoukon paineen vuoksi ovia ei saatu avattua ja lopulta ovet räjähtivät auki ulospäin. Tapahtumassa kuoli virallisten lukujen mukaan 328 ihmistä. Suurin osa heistä puristui kuoliaaksi takaa tulleen väkijoukon paineen vuoksi. ==Lähteet== Luokka:Jalkapallon historia Luokka:Perun historia Luokka:Vuoden 1964 onnettomuudet
Pajasta palatsiin

Pajasta palatsiin on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1946. Elokuvan tuotti turkulainen Valo Filmi Oy. Elokuva kuvattiin jo vuosina 1943-1944 mutta Valo- Filmin talousvaikeuksien takia se pääsi ensi-iltaan vasta 1946. Elokuva oli pitkään kateissa kunnes seinäjokelainen keräilijä ja elokuvakulttuurin harrastaja Matti Piuhola löysi sen. Elokuva restauroitiin ja esitettiin uudelleen vuonna 2001. Elokuvan ulkokohtauksissa on katunäkymiä 1940-luvun alun Turusta. Elokuvan taustatiedot EloNetissäSuomalaisen elokuvan festivaali Turussa Logomossa 7. - 10.4.2016 : Pajasta palatsiin Manu Haapalainen : Paluu pajaan ja palatsiin, Film-O-Holic 2001 Arvostelijat eivät aikanaan huomioineet elokuvaa juuri lainkaan. Elokuvan yleisömenestys oli vuoden 1946 kotimaisista uutuuselokuvista heikoin. == Juoni == Sepänoppilas Martti Lampi sotkeutuu sattumalta vuorineuvos Soreliuksen tyttären Nami Soreliuksen miesseikkailuihin. Nami Soreliuksen kanssa kihloissa oleva parooni Karl von Mertzen luulee Lammen seurustelevan kihlattunsa kanssa. Parooni ja tarjoaa Lammelle huomattavan summan rahaa, jos hän muuttaa kauas muualle Nami Soreliuksen läheisyydestä. Elokuvan lopussa Martti Lampi on palannut kotikaupunkiinsa entiseen työhönsä kun pankinjohtaja Suuralo soittaa hänelle ja tarjoaa kauppa- ja teollisuusministerin paikkaa uudessa hallituksessa. Nami Sorelius on kuullut myös tästä ja haluaa nyt mennä Martin kanssa naimisiin. ==Näyttelijät== == Kirjallisuutta == * Pajasta Palatsiin: Turun elokuvaelämän historia. Toim. Ari-Honka-Hallila, Helena Honka-Hallila, Hanna Kangasniemi, Hannu Salmi. Lähikuva-Yhdistys, Turun elokuvakerho, Varsinais-Suomen elokuvakeskus, Turku 1997. ==Lähteet== Luokka:Suomalaiset romanttiset komediat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1946 suomalaiset elokuvat
Kultahanhikki

Kultahanhikki (Potentilla aurea) on sormihanhikkien sukuun kuuluva kasvi. Se kukkii heinä-elokuussa. Kukat sijaitsevat yksittäin 10–20 senttimetriä korkeiden varsien latvoissa. Ratasmaisten kukkien teriöt ovat keltaiset; terälehtien tyvi on muuta osaa tummempi. Lehdet ovat 5-sormiset ja alta hopeakarvaiset. Mättäitä muodostava kultahanhikki kasvaa 30 senttimetriä leveäksi. == Käyttö == Kultahanhikki on melko harvinainen kivikkoryhmiin ja perennaryhmien reunoille sopiva perenna. Kasvualustaksi sopii salaojitettu savensekainen ja hapahko hiekkamulta. Kasvupaikan on oltava aurinkoinen ja laji kestää melko hyvin paahteisellakin paikalla. Taimien istutusväli on 25 senttimetriä. Kultahanhikkia lisätään keväällä siemenistä sekä keväällä ja loppukesällä jakamalla; leviävyys on kohtalainen. Siemeniä on huonosti saatavilla, mutta taimia on hyvin saatavana. == Lähteet== * Antti Riikonen: Suomalainen perennakäsikirja Kultahanhikki s. 179. WSOY, 2003. ISBN 951-0-25289-1 === Viitteet === == Aiheesta muualla == * Kassu – Kasvien suomenkieliset nimet: Kultahanhikki (Potentilla aurea) * Laji.fi: Kultahanhikki (Potentilla aurea) * Puutarha.net: Kultahanhikki (Potentilla aurea) Luokka:Sormihanhikit
Benjamin Lincoln

Benjamin Lincoln (24. tammikuuta 1733 Hingham, Massachusetts – 9. toukokuuta 1810 Hingham, Massachusetts) oli Yhdysvaltain ensimmäinen sotaministeri vuosina 1781–1783 ja Massachusettsin toinen varakuvernööri vuosina 1788–1789. Hän palveli kahden tähden kenraalina Yhdysvaltain vapaussodassa, mm. Saratogan taisteluissa. Hänen isänsä oli eversti Benjamin Lincoln. ==Lähteet== * Mattern, David B. Benjamin Lincoln and the American Revolution. Columbia, SC: University of South Carolina Press, 1998. Google Books. Luokka:Vuonna 1733 syntyneet Luokka:Vuonna 1810 kuolleet Luokka:Yhdysvaltalaiset kenraalit Luokka:Yhdysvaltain sotaministerit
Minä jätän sinut

Minä jätän sinut on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1944. Elokuva perustui yhdysvaltalaisen George H. Broadhurstin näytelmään ja sen tuotti turkulainen Valo Filmi Oy. Elokuvan kuvaukset päättyivät talvella 1944 ja ensiesityskiertueelle se lähti saman vuoden keväällä. Helsingissä elokuva esitettiin vasta huhtikuussa 1946. Elokuva ei ole säilynyt.Elokuvan taustatiedot EloNetissä Elokuva sai huonot arvostelut, sitä pidettiin amatöörimäisenä ja muun muassa kuvan ja äänityksen laatua pidettiin heikkona. Elokuvan yleisömenestys oli myös huono. ==Näyttelijät== == Kirjallisuutta == * Pajasta Palatsiin: Turun elokuvaelämän historia. Toim. Ari-Honka-Hallila, Helena Honka-Hallila, Hanna Kangasniemi, Hannu Salmi. Lähikuva-Yhdistys, Turun elokuvakerho, Varsinais-Suomen elokuvakeskus, Turku 1997. ==Lähteet== Luokka:Suomalaiset komediaelokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Vuoden 1944 suomalaiset elokuvat Luokka:Suomalaiset kadonneet elokuvat
Vilhelm Paischeff

Vilhelm Paischeff (1862 Helsinki – 1899 Viipuri) oli suomalainen liikemies ja Häkli, Lallukka ja Kumppanit Osakeyhtiön osakas. Vilhelm Paischeff oli helsinkiläisen kauppiaan Vasili Grigorinpoika Paisevin poika. Paischeff oli muuttanut Viipuriin 1889 ja työskenteli kauppakirjanpitäjänä liikemies Ferdinand Alfthanin tukkuliikkeessä ennen ryhtymistään yhteiseen yritykseen Jaakko Häklin ja Juho Lallukan kanssa. Hän oli perehtynyt Alfthanilla erityisesti tukkukauppaan ja solminut tarvittavia yhteyksiä Pietariin.Markkanen 1976, 78 Paischeff oli naimisissa Miina o.s. Helanderin kanssa. Hän vastasi Häkli, Lallukka & kumppanit -yhtiössä myynnin ja ostojen organisoinnista.Markkanen 1976,78, 84 Tämän lisäksi hänellä oli omaa hevosenkasvatustoimintaa. Hän kuoli vuonna 1899 kotonaan Häyryn kartanossa Viipurissa.Markkanen 1976, 84 ==Katso myös== * Paischeff ==Lähteet== * === Viitteet === Luokka:Suomalaiset liikemiehet Luokka:Vuonna 1862 syntyneet Luokka:Vuonna 1899 kuolleet
Qullqa

Qullqa (ääntämys ketšuaksi [ˈqʊʎˌqa] "talletus, varasto";Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary) myös: colca, collca, qolca, qollca) on varastorakennus, joita oli rakennettu pitkin inkateitä. Qullqat olivat siilon tapaisia varastoja, joissa säilöttiin ruokaa. Ne eivät olleet pelkkiä jyvien säilytysaittoja, vaan osittain maanalaisia kaivantoja. Qullqia ei tule sekoittaa tamboihin, joilla oli muutakin käyttöä, kuin varastointi. Vaikka tamboja arvellaan olleen yli 2000, löytyy qullqia inkateiden varsilta silti paljon enemmän. == Muuta == Qullqat olivat taloudellinen ja strateginen voimavara inkoille. Niihin varastoitiin myös lahjoina kerättyä viljaa, jota inka-armeija pystyi hyödyntämään kulkiessaan pitkin inkateitä. Qullqat olivat tarpeellisia lisäksi silloin, kun päätettiin viljelyaikataulusta, ennustettiin sadekausia ja sadon kokoa. Qullqien ja tambojen lukumäärä sekä niiden toimiminen varastoina osoittaa Inkavaltakunnan voimakkuuden ja mahdin. Qullqa on myös paikallinen nimi Seulasten-tähdistölle. Inkamytologiassa Qullqa- jumala, joka henkilöityy Seulasissa, oli varastoinnin ja siementen säilömisen suojelija. Kaikista tähtien jumalista inkat palvoivat eniten juuri Qullqaa, "äitiä" ja kaikkein ylintä suojelijaa. == Katso myös == * Inkavaltakunta * Tambo * Inkavaltakunnan tieverkosto == Lähteet == * Terence N. D'Altroy (2003). The Incas. Wiley-Blackwell. ISBN 1-4051-1676-5. * Teofilo Laime Ajacopa, Diccionario Bilingue Iskay Simipi Yuyayk'ancha, La Paz, 2007 (Quechua-Spanish Dictionary) * Timothy Parsons (2010). The Rule of Empires: Those Who Built Them, Those Who Endured Them, and Why They Always Fall. Oxford University Press. ISBN 9780199746194 * Terence N. D'Altroy (1992). Provincial Power in The Inca Empire. Smithsonian Institution Press. ISBN 9781560981152. * International Sociological Association (1981). Comparative Urban Research, Volumes 8-9. * Denise Y. Arnold, Christine A. Hastorf (2008). Heads of State: Icons, Power, and Politics in The Ancient and Modern Andes. Lest Coast Press. ISBN 9781598741711. === Viitteet === Luokka:Inkat Luokka:Perun historia
Fiat Grand Siena

Fiat Grand Siena on Fiatin vuosina 2012–2022 valmistama keskiluokan sedan, jota myytiin Etelä-Amerikassa. Se oli tarkoitettu Fiat Sienan seuraajaksi, vaikkakin vanha malli jäi yhä mallistoon. Meksikossa Grand Sienaa myytiin vuodesta 2015 alkaen nimellä Dodge Vision. Grand Sienassa on voimanlähteenä joko 1,4- (85 hv) tai 1,6-litrainen (115 hv) moottori, jotka molemmat toimivat etanolilla ja bensiinillä sekoitussuhteen ollessa vapaa. Suuremman moottorin yhteyteen oli saatavana Dualogic-robottivaihteisto. == Lähteet == == Aiheesta muualla == Grand Siena Luokka:C-segmentin autot Luokka:2010-luvun autot Luokka:2020-luvun autot
Virginia Thrasher

Virginia ”Ginny” Thrasher (s. 28. helmikuuta 1997 Springfield, Virginia) on yhdysvaltalainen kivääriampuja.http://www.wvusports.com/profile.cfm?id=103228&sport;=rifle Viitattu 6.8.2016. Länsi-Virginian yliopistossa opiskellut Thrasher voitti yllättäjänä olympiakultaa 10 metrin ilmakiväärissä Rio de Janeirossa 2016 tuloksella 208 pistettä. Tulos oli uusi olympiaennätys. == Lähteet == Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1997 syntyneet Luokka:Elävät henkilöt
Japaninhanhikki

Japaninhanhikki (Potentilla megalantha) on sormihanhikkien sukuun kuuluva perenna. Japaninhanhikki sopii parhaiten kivikkoryhmiin ja perennaryhmien reunoille. Laji kukkii kesä-heinäkuussa. Pitkäperäiset kukat sijaitsevat yksittäin n. 20 cm:ä korkeiden, niukkalehtisten varsien lehtihangoissa. Maljamaisten kukkien 5-lukuiset teriöt ovat n. 20 mm:ä leveät ja keltaiset. Lehdet ovat 3-sormiset ja himmeäkiiltoiset. Ruusukelehtien lehdykät ovat lähes pyöreät, kärjistään iso- ja tylppähampaiset. Varsilehtien lehdykät ovat vastapuikeat. Laji kasvaa 30 cm:ä leveäksi; kasvusto leikataan syksyllä läheltä maanpintaa. Kasvualustaksi sopii ravinteikas, savensekainen hiekkamulta, jonka humuspitoisuutta ylläpidetään keväisin pintaan levitettävällä ohuella kompostimultakerroksella. Kasvupaikan on oltava aurinkoinen tai puolivarjoinen. Taimien istutusväli on 20 cm:ä. Japaninhanhikkia lisätään syksyllä siemenistä ja keväällä tai syksyllä jakamalla. == Lähteet == Antti Riikonen: Suomalainen perennakäsikirja Japaninhanhikki s. 180. WSOY, 2003. ISBN 951-0-25289-1. === Viitteet === == Aiheesta muualla == *Kassu – Kasvien suomenkieliset nimet: Japaninhanhikki (Potentilla megalantha) *Puutarha.net: Japaninhanhikki (Potentilla megalantha) Luokka:Sormihanhikit
Autotytöt

Autotytöt on Maunu Kurkvaaran ohjaama yhteiskunnallinen elokuva vuodelta 1960. Kurkvaara oli tehnyt vuonna 1958 kiitolinjankuljettajien elämästä lyhytelokuvan He ajavat öisin ja hän palasi nyt samaan aihepiiriin lisäten mukaan myös filmin tekohetkellä ajankohtaisena olleen rekka- ja kuorma-autojen mukana Suomea kiertäneiden liftareiden, autotyttöjen, ongelman. Elokuvan kohtaukset sijoittuivat Helsinkiin ja Hankoon.Elokuvan taustatiedot Elonetissä. Arvostelijat suhtautuivat elokuvaan valtaosin myönteisesti ja kiittivät erityisesti Hankoon sijoitettuja kohtauksia. Elokuvatarkastamo lyhensi elokuvaa puolitoista metriä ja määräsi sen 10 prosentin rangaistusveroluokkaan. == Juoni == Kati, Ritva ja Leena viettävät aikaa kahden autokauppiaan kanssa ensin Helsingissä ja sitten viikonloppuna Hangossa. Hangossa eräs purjehtija kutsuu tytöt veneeseensä ja Ritva ihastuu mieheen. Tytöt joutuvat palaamaan Helsinkiin peukalokyydillä kun autokauppiaat jättävät heidät Hankoon. Seuraavana viikonloppuna Ritva matkaa yksin peukalokyydillä Hankoon purjehtijaa tapaamaan mutta tällä on jo uusi tyttö. Ritva pääsee takaisin Helsinkiin erään pakettiauton kyydissä jonka kuljettaja yrittää lähennellä häntä. Matkan varrella he tapaavat Katin ja moottoripyöräilijä Enskan kuultuaan rotkoon pudonneen Katin huudot. Enska on ajanut lapsen yli ja Kati on uhannut ilmiantaa hänet. Ritva ja pakettiauton kuljettaja uhkaavat ilmoittaa asiasta poliisille mutta luopuvat aikeesta kun Enska huomauttaa Ritvan olevan alaikäinen. He kaikki kolme jatkavat matkaansa pakettiautolla joka joutuu kuitenkin poliisin ratsiaan. Kuljettaja pidätetään ja hän ilmiantaa Enskan. Ritva pääsee kuulustelujen jälkeen palaamaan kotiinsa. ==Näyttelijät== == Lähteet == Luokka:Maunu Kurkvaaran ohjaamat elokuvat Luokka:Yhteiskunnalliset elokuvat Luokka:Suomalaiset mustavalkoelokuvat Luokka:Vuoden 1960 suomalaiset elokuvat
Verihanhikki

Verihanhikki (Potentilla atrosanguinea) on sormihanhikkien sukuun kuuluva Himalajalta kotoisin oleva perenna. Verihanhikki sopii myöhään kukkivana perennaryhmien reunamille. Se kukkii heinä-syyskuussa. Kukat sijaitsevat yksittäin 30-70 cm:ä korkeiden lehtevien varsien latvoissa. Ratasmaisten kukkien n. 20 mm:n leveät teriöt ovat purppuranpunaiset. Lehdet ovat 3-sormiset, liuskat soikeat ja hammaslaitaiset. Laji kasvaa 40 cm:ä leveäksi. Kasvualustaksi sopii ravinteikas, hiekansekainen savimulta. Keväisin pintaan levitetään ohut kerros kompostimultaa. Kuivina kausina sitä on kasteltava säännöllisesti. Kasvupaikan on oltava aurinkoinen Taimien istutusväli on 30 cm:ä. Verihanhikkia lisätään keväällä siemenistä ja keväällä tai syksyllä jakamalla. Sitä on hyvä jakaa säännöllisesti muutaman vuoden välein. == Lähteet == * Antti Riikonen: Suomalainen perennakäsikirja Verihanhikki s. 180. WSOY, 2003. ISBN 951-0-25289-1. === Viitteet === == Aiheesta muualla == *Kassu – Kasvien suomenkieliset nimet: Verihanhikki (Potentilla atrosanguinea) *Puutarha.net: Verihanhikki (Potentilla atrosanguinea) Luokka:Sormihanhikit
Naiset (vuoden 1964 elokuva)

Naiset on Maunu Kurkvaaran ohjaama yhteiskunnallinen elokuva vuodelta 1964. Elokuvan tapahtumat sijoittuivat joulunalusviikolle vuonna 1963 Helsingissä, ja myös ulkokuvaukset tehtiin silloin. Elokuvan konttorikohtaukset kuvattiin Adams Filmin pääkonttorissa, ja koeteatterijaksot kuvattiin Kurkvaara-Filmin omassa laboratoriossa.Elokuvan taustatiedot Elonetissä. Arvostelijat pitivät elokuvaa osittain keskeneräiseksi jääneenä ja hatarana rakenteltaan, joskin he kiittivät elokuvan filmillisiä ansioita. Elokuva yleisömenestys oli huono, eivätkä pääsylipputulot kattaneet tuotantokustannuksia. == Juoni == Elokuva kuvaa kahden vuorokauden tapahtumia joulunalusviikonloppuna vuonna 1963 Helsingissä. Päähenkilö Ritva Hakala on eronnut konttorissa työskentelevä yksinhuoltaja, joka koettaa vältellä entisen aviomiehensä yhteydenottoja. Lauantai-iltana töistä päästyään Ritva käy tapaamansa entisen koulutoverin kanssa elokuvalaboratoriossa katsomassa tämän koekuvausten tuloksia ja menee sen jälkeen rikkaisiin naimisiin menneen entisen työtoverina järjestämille naistenkutsuille. Kutsuilta palatessaan Ritva törmää entiseen aviomiehensä, joka uhkaa ampua hänet, jos näkee hänet toisen miehen seurassa. Sunnuntaina Ritva ja hänen uusi miesystävänsä Kale ulkoilevat meren rannalla ja käyvät Gallen-Kallelan Museossa. Ritva palaa yksin kotiin ja käy iltapäivällä ulkoilemassa Kaivopuistossa lapsensa kanssa. Illalla Kale tulee käymään Ritvan asunnolla, mutta pian paikalle ryntää myös Ritvan entinen aviomies, joka uhkaa tappaa molemmat. Kale pääsee kuitenkin pakenemaan, ja entinen aviomieskin poistuu paikalta lapsen itkun karkottamana. Loppukohtauksessa Ritva jää kahden itkevän lapsensa kanssa lohduttaen tätä. ==Näyttelijät== == Lähteet == Luokka:Maunu Kurkvaaran ohjaamat elokuvat Luokka:Yhteiskunnalliset elokuvat Luokka:Suomalaiset mustavalkoelokuvat Luokka:Vuoden 1964 suomalaiset elokuvat
Neeraj Chopra

Neeraj Chopra (; s. 24. joulukuuta 1997 Khandra) on intialainen keihäänheittäjä, olympiavoittaja ja maailmanmestari. Chopra pitää hallussaan Intian ennätystä keihäänheitossa. Chopra saavutti kultaa vuoden 2016 Etelä- Aasian mestaruuskilpailuista heittäen jaetun Intian ennätyksen 82,23. Hän sai samana vuonna hopeaa alle 20-vuotiaiden Aasian-mestaruuskilpailuissa. Heinäkuussa 2016 Choprasta tuli historian ensimmäinen intialainen yleisurheilun maailmanmestari, kun hän saavutti kultaa alle 20-vuotiaiden MM- kilpailuista Bydgoszczistä uudella alle 20-vuotiaiden maailmanennätyksellä 86,48, joka oli myös Intian ennätys.http://indianexpress.com/article/sports/sport-others/neeraj-chopra- creates-history-becomes-first-indian-world-champion-in-athletics-2932114/ Chopra voitti Aasian-mestaruuden Bhubaneswarissa 2017 tuloksella 85,23. Hän karsiutui loppukilpailusta Lontoon MM-kilpailuissa 2017. Hän voitti kultaa Gold Coastin Kansainyhteisön kisoissa 2018 tuloksella 86,47. Hän paransi Intian ennätystä lukemiin 87,43 Dohassa toukokuussa 2018. Hän voitti saman vuoden elokuussa kultaa Jakartan Aasian kisoissa maansa ennätyksellä 88,06. Maaliskuussa 2021 hän paransi Intian ennätystään yhdellä senttimetrillä. Elokuussa 2021 hän voitti kultaa Tokion olympialaisissa tuloksella 87,58. Chopra on Intian ensimmäinen yleisurheilun olympiavoittaja. Kesäkuussa 2022 Chopra paransi Intian ennätystään kahdesti heitettyään Turussa 89,30 ja Tukholmassa 89,94. Eugenen MM-kilpailuissa 2022 hän saavutti hopeaa tuloksella 88,13. Budapestin MM-kilpailuissa 2023 hän voitti kultaa tuloksella 88,17. Samana vuonna käydyt Hangzhoun Aasian kisat hän voitti tuloksella 88,88. Pariisin olympialaisissa 2024 hän saavutti hopeaa tuloksella 89,45. == Henkilökohtaiset ennätykset == *keihäänheitto: 89,94 (Tukholma 2022, NR) == Lähteet == Luokka:Intialaiset keihäänheittäjät Luokka:Intialaiset olympiavoittajat Luokka:Vuonna 1997 syntyneet Luokka:Elävät henkilöt
Yusra Mardini

Yusra Mardini (s. 5. maaliskuuta 1998) on syyrialainen uimari. Mardini edusti pakolaisten olympiajoukkuetta Rion olympialaisissa 2016 ja kilpaili olympialipun alla. Mardini edusti Syyriaa lyhyen radan MM-kilpailuissa Istanbulissa 2012. Elokuussa 2015 hän lähti Syyrian pääkaupungista, Damaskoksesta, yhdessä siskonsa Sarahin kanssa sotaa pakoon. Hän asuu Berliinissä, Saksassa. == Lähtö Syyriasta == Yusra jätti Damaskoksen siskonsa Sarahin kanssa elokuussa 2015. He pakenivat Libanonin kautta ensin Turkkiin, jossa he maksoivat salakuljettajille päästäkseen Kreikkaan. Heidän ensimmäinen yrityksensä epäonnistui, kun Turkin rannikkovartijat veivät heidän veneensä takaisin maihin. Toisella yrityksellä he ottivat pienemmän veneen, johon tuli 20 ihmistä, joista vain kolme osasi uida. Puoli tuntia lähdön jälkeen vene alkoi hörppimään vettä, koska se oli tarkoitettu vain kuudelle ihmiselle. Matkustajat heittivät laukkunsa laidan yli, mutta se ei riittänyt pysäyttämään veden tuloa veneeseen. Viimeisenä toivona Yusra, Sarah ja muu vahva uimari hyppäsivät mereen, jotta vene keventyisi. He olivat meressä 3,5 tuntia kunnes saapuivat Lesbokseen. Seuraavaksi he matkustivat siskonsa kanssa Makedoniaan, Serbiaan, Unkariin ja Itävaltaan, kunnes pääsivät Saksaan. == Lähteet == Luokka:Syyrialaiset uimarit Luokka:Vuonna 1998 syntyneet Luokka:Elävät henkilöt
Onnen saari

Onnen saari on Maunu Kurkvaaran ohjaama elokuva vuodelta 1955. Elokuvan tapahtumat sijoittuvat jatkosodan aikaan ja elokuvan ulkokuvauksia tehtiin Bornholmin saarella. Vuonna 1956 Kurkvaara teki elokuvasta uuden, täydennetyn version, jota esitettiin nimellä Ei enää eilispäivää.Elokuvan taustatiedot Elonetissä. Arvostelijat moittivat elokuvaa keskeisen johtoaiheen puutteesta eivätkä olleet tyytyväisiä filmin kuvaukseen, jota pidettiin latteana ja mielikuvituksettomana. Elokuvan yleisömenestys oli huono. == Juoni == Nuori sotilas Olavi Laitinen palaa haavoituttuaan mielessään takaisin rauhanaikaiseen purjehdusretkeen, jonka hän teki parin ystävänsä kanssa. Myrsky ajoi heidät saarelle, jossa Olavi rakastui saaren kaunottareen Birteen. Lähtiessään hän lupaa palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää, että Olavin ennen haavoittumistaan saama kirje kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle. == Näyttelijät == == Lähteet == Luokka:Maunu Kurkvaaran ohjaamat elokuvat Luokka:Suomalaiset draamaelokuvat Luokka:Suomalaiset mustavalkoelokuvat Luokka:Vuoden 1955 suomalaiset elokuvat
Ei enää eilispäivää

Ei enää eilispäivää on Maunu Kurkvaaran ohjaama elokuva vuodelta 1957. Elokuvan tapahtumat sijoittuivat jatkosodan aikaan ja elokuva oli uusi täydennetty versio Kurkvaaran vuonna 1955 valmistuneesta elokuvasta Onnen saari. Kurkvaara kuvasi kesällä 1956 Lahdessa elokuvan alkuun uuden kehyskertomuksen ja rakensi elokuvan lopun uudestaan. Elokuvan uudet kohtaukset sijoittuivat sairaalaympäristöön.Elokuvan taustatiedot Elonetissä. Elokuvan yleisömenestys oli vielä heikompi kuin alkuperäisellä Onnen saari -elokuvalla vaikka kriitikoiden mielestä elokuvan rakenne ja juoni olivatkin muutosten myötä selkeytyneet. == Juoni == Alikersantti Olavi Laitinen saa rintamalle kirjeen joka järkyttää häntä niin että hän kävelee vihollisen tulitukseen ja haavoittuu. Sairaalassa hän toipuu vammoistaan mutta on yhä sulkeuutnut. Olavi palaa sairaalassa ollessaan mielessään takaisin rauhanaikaisiin purjehdudretkeen jonka hän teki parin ystävänsä kanssa. Myrsky ajoi heidät saarelle jossa Olavi rakastui saaren kaunottareen Birteen. Hän lupaa lähtiessään palata takaisin saarelle mutta sodan syttyminen estää paluun ja hän on vain kirjeenvaihdossa Birten kanssa. Elokuvan kertomus palaa sitten nykyhetkeen ja selviää että kirje jonka Olavi sai ennen haavoittumistaan kertoi Birten kuolleen. Olavi toipuu sairaalassa vammoistaan mutta henkisesti hän on murtunut palatessaan rintamalle. ==Näyttelijät== ==Lähteet== Luokka:Maunu Kurkvaaran ohjaamat elokuvat Luokka:Jatkosotaan pohjautuvat elokuvat Luokka:Suomalaiset mustavalkoelokuvat Luokka:Vuoden 1957 suomalaiset elokuvat
Luokkakokous 2 – Polttarit

Luokkakokous 2 – Polttarit on vuonna 2016 ensi-iltansa saanut Taneli Mustosen ohjaama suomalainen komediaelokuva. Se on jatko-osa vuoden 2015 elokuvalle Luokkakokous. Elokuvan pääosissa jatkavat näyttelijät Aku Hirviniemi, Sami Hedberg ja Jaajo Linnonmaa. Elokuvan traileri julkaistiin 12. elokuuta 2016. Elokuva sai ensi-iltansa 2. marraskuuta 2016. Elokuvasarjan kolmas osa Luokkakokous 3 – Sinkkuristeily, jonka ohjaa Renny Harlin, sai ensi-iltansa vuonna 2021. == Näyttelijät == == Tuotanto == Luokkakokous 2 perustuu tanskalaiselokuvaan Klassefesten 2. Sen käsikirjoitus noudattaa samaa juonta, mutta sitä on sovitettu, jotta suomalaiset hahmot sopisivat elokuvan maailmaan. Elokuvan esituotanto ja Mustosen aiemman elokuvan Bodomin jälkituotanto tehtiin samaan aikaan vuonna 2016. Elokuva kuvattiin huhti- toukokuussa 2016. Sitä kuvattiin muun muassa Hämeenlinnassa, Vanajanlinnassa ja Helsingissä. Elokuvaa leikattiin kuvausten aikana, joten elokuvan raakaleikkaus oli valmis vain viikkoa kuvausten päättymisen jälkeen. == Vastaanotto == Aamulehti Antti Selkokari Episodi Jesse Raatikainen Film-O-Holic.com Sampo Bergman Helsingin Sanomat Veli-Pekka Lehtonen Ilta-Sanomat Taneli Topelius Savon Sanomat Olli-Matti Oinonen V2.fi Jari Tapani Peltonen Elokuva keräsi vähemmän katsojia kuin edeltäjänsä. Jaajo Linnonmaa uskoo, että syynä tähän oli se, että he osasivat "vähän näytellä" ja yrittivät tuoda tarinaan tunnetta.https://suomenkuvalehti.fi/jutut/kotimaa/han/jaajo-linnonmaa-puhua- pulputtaa-aamuisin-nelja-tuntia-liki-400-000-suomalaista-kuuntelee-koska- jaajo-tunnistaa-kansan-halut/?shared=1081615-96af4ca3-4 ==TV-esitykset== Päivämäärä Kanava Katsojamäärä 5.12.2018 Nelonen 331 000 == Lähteet == Luokka:Vuoden 2016 suomalaiset elokuvat Luokka:Suomalaiset komediaelokuvat Luokka:Taneli Mustosen ohjaamat elokuvat Luokka:Solar Filmsin elokuvat Luokka:Suomalaiset uudelleenfilmatisoinnit
Wang Zhelin

Wang Zhelin (; s. 20. tammikuuta 1994 Fuzhou) on kiinalainen koripalloilija, pelipaikaltaan sentteri. Hän edustaa kotimaansa CBA-liigassa pelaavaa Fujian Sturgeonsia.http://www.nba.com/draft/2016/prospects/wang_zhelin Viitattu 6.8.2016. Memphis Grizzlies varasi Wangin vuoden 2016 NBA:n varaustilaisuuden toisella kierroksella. Häntä aiemmin varattiin myös toinen kiinalaislupaus Zhou Qi. Wang debytoi Kiinan maajoukkueessa 18-vuotiaana vuonna 2012. Hän edustaa maataan vuoden 2016 Rion olympiaturnauksessa. == Lähteet == Luokka:Kiinalaiset koripalloilijat Luokka:Vuonna 1994 syntyneet Luokka:Elävät henkilöt
Ntare IV

Ntare IV Rutaganzwa Rugamba oli Burundin kuningas eli Mwemi vuodet 1796–1850. Ntare IV seurasi hallitsijana isäänsä, kuningas Mwambutsa I:tä. Ntare IV:n hallituskaudella Burundin pinta-ala kaksinkertaistui. Häntä seurasi hallitsijana hänen poikansa Mwezi IV, jonka hallituskaudella Burundi joutui Saksan siirtomaaksi. Luokka:Burundin kuninkaat
Tänään olet täällä

Tänään olet täällä on Maunu Kurkvaaran ohjaama elokuva vuodelta 1966. Suurin osa elokuvasta kuvattiin ulkomailla Espanjan Ibizalla, Marokossa, Etelä- Ranskassa ja Tukholmassa. Suomessa kuvattiin vain joitain kohtauksia Lapissa ja Helsingissä.Elokuvan taustatiedot Elonetissä. Kriitikot pitivät elokuvan juonta tyhjänä ja banaalina mutta kiittivät hyvälaatuista värikuvausta. Elokuvan yleisömenestys oli alle keskitason ja elokuva oli tappiollinen. == Juoni == Ibizalla asuva joukko suomalaisia kokoontuu taiteilija Nitan järjestämiseen juhliin. Nitan poikaystävä Heka lähtee Suomeen hakemaan perintöään. Miestään Ibizalla odottava Sole saa kuulla että hänne miehensä on kuollut auto-onnettomuudessa. Ruotsalainen Lena ja suomalainen Kari seurustelevat ja matkustavat laivalla Marokkoon. Elokuvan lopussa Sole on palannut Helsinkiin. Lena ja Kari ovat eronneet ja Lena palannut Tukholmaan. Hän odottaa Karin lasta ja aikoo tehdä abortin Helsingissä. Helsingissä hän kuitenkin muuttaa mielensä ja jää lopussa leikkimään puistossa Solen lasten kanssa. ==Näyttelijät== ==Lähteet== Luokka:Maunu Kurkvaaran ohjaamat elokuvat Luokka:Suomalaiset draamaelokuvat Luokka:Vuoden 1966 suomalaiset elokuvat
Fiat Fiorino (2013)

Fiat Fiorino (Typ 327) on Fiat Professionalin vuodesta 2013 lähtien valmistama pakettiautomalli, joka perustuu vuonna 2010 esiteltyyn brasilialaiseen Fiat Unoon. Mallia myydään Etelä-Amerikassa ja Meksikossa, jossa nimenä on Ram ProMaster Rapid. Se korvasi markkinoille tullessaan alkuperäiseen Unoon perustuneen Fiorinon, jota oli tällöin valmistettu jo 25 vuoden ajan. Fiorinossa on kahdeksanventtiilinen 1,4-litrainen (85 hv) moottori, joka toimii etanolilla ja bensiinillä sekoitussuhteen ollessa vapaa. Voimansiirtona on viisivaihteinen manuaalivaihteisto. == Lähteet == == Aiheesta muualla == Fiorino (2013) Luokka:Pakettiautot Luokka:2010-luvun autot Luokka:2020-luvun autot
Ernesto Samper

Ernesto Samper (s. 3. elokuuta 1950 Bogotá, Kolumbia) on kolumbialainen poliitikko, joka edustaa liberaalipuoluetta. Hän toimi Kolumbian presidenttinä 1994–1998. Vuodesta 2014 alkaen hän on toiminut Etelä-Amerikan valtioiden Unionin (UNASUR) pääsihteerinä. == Koulutus ja ura == Samper kävi koulunsa Bogotássa, ja suoritti yksityisessä La Pontificia Universidad Javeriana -yliopistossa tutkinnot sekä taloustieteessä että oikeustieteessä. Lisäksi hän suoritti taloustieteen jatko-opintoja Columbia Universityssä asuessaan New Yorkissa. Samper aloitti poliittisen uransa Cundinamarcan kansanedustajana 1982–1984, ja toimi Bogotan kaupunginvaltuustossa 1982–1986 ja senaattorina 1986–1990. Samper valittiin Kolumbian presidentiksi vuonna 1994. Kautensa päättyessä vuonna 1998 hän myönsi, että vaalikampanjaan oli käytetty huumerahoja. Myöhemmin Calin kartellin edustajat myönsivät käyttäneensä kampanjaan kymmenen miljoonaa Yhdysvaltojen dollaria. == Yksityiselämä == Samper syntyi 3. elokuuta 1950 Bogotássa. Hänen sisaruksistaan Daniel Samper on tuottelias kirjailija ja toimittaja, samoin kuin monet muut Samperin suvun jäsenet. Hän meni vuonna 1972 naimisiin Silvia Arbelaezin kanssa, jonka kanssa hänellä on poika Andres. Hän on eronnut, ja myöhemmin hän meni uusiin naimisiin Jacquin Strouss Lucenan kanssa 16. kesäkuuta 1979, ja tästä avioliitosta syntyivät Miguel ja Felipe. == Lähteet == == Aiheesta muualla == Luokka:Vuonna 1950 syntyneet Luokka:Kolumbialaiset poliitikot Luokka:Elävät henkilöt Luokka:Kolumbian presidentit
Heikki Mattila

Heikki Samuli Mattila (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn hän otti osaa kaikkiaan 14 kertaa vuosina 1963–1980. SM-hopeaa Mattila saavutti 1973, 1975 ja 1979. SM- pronssille hän ylsi 1968 ja 1972. Maaotteluissa Mattila kilpaili vuosina 1966–1979. Ennätyksensä 780 cm hän hyppäsi maaottelussa Palermossa syyskuussa 1975. Työuran Heikki Mattila teki Joutsan lukiossa englannin lehtorina. Eläkkeelle hän jäi kesäkuussa 2005. == Lähteet == Luokka:Suomalaiset opettajat Luokka:Suomalaiset pituushyppääjät Luokka:Vuonna 1945 syntyneet Luokka:Elävät henkilöt
XXX (vuoden 2016 elokuva)

XXX on vuonna 2016 ilmestynyt intialainen eroottinen draamaelokuva, jonka on ohjannut Ken Ghosh ja tuottanut Shobha Kapoor ja Ekta Kapoor (ALT Entertainment). Päärooleissa nähdään Kyra Dutt, Aparnaa Bajpai, Pryanca Talukdar ja Aparna Sharma."Ekta Kapoor introduces nudity clause, Kyra Dutt first to sign""Ekta Kapoor’s ‘XXX’ has three more newcomers after Kyra Dutt" Elokuvan kuvaukset alkoivat huhtikuussa 2015 ja sen ensi-ilta oli vuonna 2016."XXX First Look: Ekta Kapoor's boldest erotic film ever?" == Näyttelijät == ===Bigg Bosss!=== ===Sumitra G=== ===Bidai=== ===Chota Vishal=== ===The Climax=== == Juoni == XXX sisältää viisi eri tarinaa, jotka tutkivat eri näkökohtia seksuaalisista suhteista."XXX first look: Will this be Ekta Kapoor's most daring film production yet?" == Sopimuksen alastomuuslause == Tuottaja Ekta Kapoor aiheutti kohua vaatimalla elokuvan näyttelijöitä allekirjoittamaan sopimuksen, johon sisältyy pykälä, ettei näyttelijä epäröi alastonkohtauksia tai kieltäydy sellaisista. Sen allekirjoitti ensimmäisenä Kyra Dutt."Ekta Kapoor introduces nudity clause, Kyra Dutt first to sign" ==Lähteet== == Aiheesta muualla == * XXX klo Bollywood Hungama * Luokka:Televisioelokuvat Luokka:Intialaiset eroottiset elokuvat Luokka:Hindinkieliset elokuvat Luokka:Nettisarjat Luokka:Vuoden 2016 intialaiset elokuvat
Jake Kaminski

Jake Kaminski (s. 11. elokuuta 1988 Buffalo) on yhdysvaltalainen jousiampuja. Hän on muun muassa voittanut hopeaa Lontoon 2012 ja Rio de Janeiron 2016 kesäolympialaisten joukkuekilpailuissa ja kultaa maailmanmestaruuskisoissa Belekissä Turkissa 2013.http://www.nbcolympics.com/news/who-jake-kaminski Kaminski aloitti jousiammunnan kuusivuotiaana vuonna 1994 kotikaupungissaan Elmassa.https://worldarchery.org/athlete/5529/jake-kaminski == Lähteet == == Aiheesta muualla == * http://jakekaminski.com/ Luokka:Yhdysvaltalaiset jousiampujat Luokka:Yhdysvaltalaiset olympiamitalistit Luokka:Vuonna 1988 syntyneet Luokka:Elävät henkilöt
Satyajit

Satyajit on yleinen intialainen nimi. Sana on yhdistelmä sanoista totuudenmukainen (Satya) ja voittaja (jit). Merkittäviä Satyajit-nimisiä henkilöitä: * Satyajit Ray - merkittävä elokuvantekijä. * Satyajit Padhye - vatsastapuhuja ja TV-persoona. * Satyajit Chatterjee - entinen jalkapalloilija ja valmentaja. * Satyajit Pormestari - intialainen biologi, joka toimii johtajana National Centre for Biological Sciences, Bangalore. * Satyajit Sharma - intialainen elokuva ja tv-näyttelijä. * Satyajit Bhatkal - intialainen televisio-ja elokuvaohjaaja, Satyamev Jayaten luoja. Luokka:Etunimet
Misael Pastrana Borrero

Misael Eduardo Pastrana Borrero (14. marraskuuta 1923 – 21. elokuuta 1997) oli Kolumbian presidentti vuosina 1970–1974. Hän oli viimeinen Kolumbian Kansallisen rintaman eli Liberaalien ja Konservatiivien koalition presidenteistä Neljän vuoden kautensa aikana Pastrana pyrki lisäämään työllistymismahdollisuuksia ja kansallisia säästötoimenpiteitä päästäkseen eroon riippuvuudesta ulkomaisista investoinneista ja luotoista. Hänen kaudellaan monet kolumbialaiset saivat oikeuden kansaneläkkeeseen. Yksi Pastranan iskulauseista oli "auto jokaiselle Kolumbian perheelle", ja oli tuomassa ranskalaista autonvalmistajaa Renaultia Kolumbiaan. Hän edisti myös ensimmäisen kansallisen ympäristölainsäädännön luomista latinalaisessa Amerikassa. Hän kuoli Bogotássa 73-vuoden iässä. Pastranan puoliso on María Cristina Arango Vega, jonka kanssa hänellä oli kolme poikaa ja yksi tytär. Hänen toinen poikansa, Andrés Pastrana Arango oli Kolumbian presidentti vuosina 1998–2002.Andrés Pastrana Arango Encyclopædia Britannica == Lähteet == Luokka:Vuonna 1923 syntyneet Luokka:Vuonna 1997 kuolleet Luokka:Kolumbialaiset poliitikot Luokka:Kolumbian presidentit
Carlos Lleras Restrepo

Carlos Alberto Lleras Restrepo (12. huhtikuuta 1908 – 27. syyskuuta 1994) oli Kolumbian presidentti vuosina 1966–1970. Hän edisti Latinalaisen Amerikan yhteistyötä kaupan alalla, ja oli Venezuelan, Kolumbian, Perun, Bolivian ja Chilen välisen vapakauppasopimuksen pääneuvottelija. == Varhainen elämä == Lleras opiskeli La Salle-Instituutissa ja Universidad Nacional de Colombiassa. Hän suoritti oikeustieteellisen tutkinnon vuonna 1930. == Poliittinen ura == Lleras tuli mukaan politiikkaan jo nuorena. Vuonna 1929, hän edusti liberaalipuoluetta Apulon konventissa. 21-vuotiaana hän pääsi Kolumbian Liberaalipuolueen keskuskomitean jäseneksi. Lleras pyrki Kolumbian presidentiksi ensimmäistä kertaa vuonna 1944, mutta hävisi. Myöhemmin, 27. marraskuuta, vuonna 1965, hän pääsi liberaalipuolueen ehdokkaaksi, ja sai konservatiivipuolueen tuen. Näin hänestä tuli "Kansallisen Rintaman" virallinen ehdokas, joka voitti vaalit vuonna 1966. Presidenttikautensa jälkeen Lleras perusti poliittisen lehden "Nueva Frontera" ja toimi sen kustantajana. == Lähteet == Luokka:Vuonna 1908 syntyneet Luokka:Vuonna 1994 kuolleet Luokka:Kolumbialaiset poliitikot Luokka:Kolumbian presidentit